Diari Oficial de la Generalitat Valenciana


Sumari del DOGV 4919, del 07-01-2005 (2004/13773)

ORDRE de 30 de desembre de 2004, de la Conselleria d'Agricultura, Pesca i Alimentació, per la qual es determinen els límits provincials marítims per a la tramitació dels expedients d'infraccions en matèria de pesca marítima, marisqueig i aqüicultura.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/12/30/(1)/dof/vci/html**

### Dades del document

Número de DOGV
:   4919

Data del DOGV
:   07-01-2005

Secció del DOGV
:   I. DISPOSICIONS GENERALS

Número del document
:   2004/13712


Data del document
:   30-12-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * llicència de pesca
    * regulació de la pesca
    * Dret de pesca
    * legislació
    * pesca marítima
    * aqüicultura
    * empresa privada

ORDRE de 30 de desembre de 2004, de la Conselleria d'Agricultura, Pesca i Alimentació, per la qual es determinen els límits provincials marítims per a la tramitació dels expedients d'infraccions en matèria de pesca marítima, marisqueig i aqüicultura. [2004/13054]
  
El Decret 1497/1977 de 3 de maig, establix la divisió del litoral en províncies i districtes marítims, fixant com a límit nord de la província de Castelló el riu Sénia i el límit de separació entre esta província i València es fixa a la Gola Tancada. Al seu torn establix que la província marítima de València limita amb la d'Alacant al riu Molinell, província que tindrà el seu límit sud al lloc Guàrdia Civil d'El Molló.
  
Els Servicis Territorials de la Conselleria d'Agricultura, Pesca i Alimentació de Castelló, València i Alacant, d'acord amb el que establix la Llei 2/1994 de 18 d'abril, tenen assignada la competència per a la incoació i instrucció dels expedients sancionadors de les infraccions comeses en el seu àmbit territorial, així com la imposició de sancions lleus.
  
Per a determinar l'àmbit territorial marítim d'actuació dels Servicis Territorials, s'ha fixat una línia divisòria que separa la província marítima de València respecte Castelló i Alacant, que ens limitarà l'àmbit d'actuació de cada un dels Servicis Territorials en les aigües interiors quan es tracte d'infraccions en matèria de pesca marítima i en estes i el mar territorial quan es tracte d'infraccions en matèria de marisqueig i aqüicultura.
  
Per tot això, vista la proposta del director general de Pesca, en l'exercici de les funcions que tinc atribuïdes,
  
ORDENE
  
Article Únic
  
Per a determinar l'àmbit de comissió de la infracció, que tenen els Servicis Territorials de la Conselleria d'Agricultura, Pesca i Alimentació, als efectes de la incoació, instrucció i resolució dels expedients sancionadors, es fixen els següents límits provincials al mar:
  
a) El límit entre la província marítima de Castelló i de València es fixa en una línia divisòria que passa per la coordenada (39º 43, 3'N, 000º 11, 3'W) i la coordenada (39º 42, 2'N, 000º 09, 5'W)
  
b) El límit entre la província marítima de València i d'Alacant es fixa en una línia divisòria que passa per la coordenada (38º 53, 2'N, 000º 02, 2'W) i la coordenada (38º 56'N, 000º 02, 5'E).
  
Disposició final única
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de desembre de 2004
  
El conseller d'Agricultura, Pesca i Alimentació,


Còpia Permalink ELI